15. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 19286/3804 της 17 Απρ./20 Μαΐου 1970 (ΦΕΚ Β΄ 351) Περί καταβολής ενισχύσεως του εξαγομένου, ως και του διατιθεμένου προς εφοδιασμόν πλοίων τυποποιημένου ελαιολάδου. Έχοντες υπ’ όψει: α)Τας διατάξεις του υπ’ αριθ. 3786/57 Ν.Δ/τος «περί μέτρων προστασίας της Εθνικής Ελαιοπαραγωγής και Οργανώσεως των σχετικών προς ταύτην Υπηρεσιών του Υπουργείου Γεωργίας» (ΦΕΚ 208/Α΄/12.10.1957). β)Την υπ’ αριθ. 240/22.12.1964 Πράξιν του Υπουργικού Συμβουλίου «περί εξαγωγής επωνύμου ελαιολάδου», κυρωθείσαν δια του υπ’ αριθ. 165/7.4.1969 Ν.Δ/τος (ΦΕΚ 63/Α΄/17.4.1969) «περί κυρώσεως των υπ’ αριθ. 154/11.12.1962, 6/2.1. 1963, 190/22.11.1963 και 240/22.12.1964 Πράξεων του Υπουργικού Συμβουλίου αφορωσών εις περιορισμούς εξαγωγής ελαιολάδου εις το εξωτερικόν» και γ)Την υπ’ αριθ. 536/6.3.1970 απόφασιν της Ε.Σ.Ο.Π. «περί ενισχύσεως εξαγωγής τυποποιημένου ελαιολάδου», αποφασίζομεν: 1.Επί εξαγωγών προς πάσαν χώραν, εξαιρέσει των χωρών της Ε.Ο.Κ. και επί περιπτώσεων διαθέσεως προς εφοδιασμόν πλοίων, υπό ελληνικήν ή ξένην σημαίαν, εκτελούντων, βάσει των ισχυουσών σχετικών διατάξεων, μόνον πλόας εξωτερικού, αποκλειομένων των μικτών τοιούτων, ελαιολάδου τυποποιουμένου, προερχομένου εκ του ελευθέρου εμπορίου ή εκ των Κρατικών αποθεμάτων, συσκευασμένου εις λευκοσιδηρά λιθογραφημένα δοχεία ή εις επωνύμους υαλίνους ή πλαστικάς φιάλας, μικτού βάρους μέχρι 5 χιλ/μων, δυνάμει των ισχυουσών περί εξαγωγών τυποποιημένου ελαιολάδου, ποιοτικού ελέγχου αυτού κλπ. σχετικών διατάξεων, καταβάλλεται ενίσχυσις εκ δραχμών 8,50 κατά εξαγόμενον χιλ/μον καθαρού βάρους του προϊόντος. Η προαναφερομένη ενίσχυσις θα καταβληθή δια τας από 1.1.1970 πραγματοποιηθείσας και μέχρι 31.12.1970 πραγματοποιηθησομένας εξαγωγάς (φορτώσεις) ή εφοδιασμούς πλοίων δια τυποποιημένου ελαιολάδου, βάσει δικαιολογητικών υποβληθησομένων, κατά τα κατωτέρω ειδικώτερον οριζόμενα, ουχί πέραν της 28 Φεβρ. 1971. 2.Δια την καταβολήν της περί ης η παρ. 1 ενισχύσεως, δέον όπως υποβάλλωνται παρά των ενδιαφερομένων εξαγωγέων, δια σχετικής αιτήσεώς των, εις την Διεύθυνσιν Εξαγωγικού Εμπορίου Τμήμα Β΄ του υφ’ ημάς Υπουργείου προς έλεγχον, τα εξής δοκαιολογητικά: α)Κεκυρωμένον αντίγραφον διασαφήσεως εξαγωγής ή αδείας εξαγωγής ή αιτήσεως εφοδιασμού πλοίου ή σχετική βεβαίωσις του Τελωνείου δια του οποίου επραγματοποιήθη η εξαγωγή ή ο εφοδιασμός πλοίου, εξ ων δέον να εμφαίνωνται ο αριθμός των δοχείων, το μικτόν βάρος εκάστου τούτων, ως και το κατά δοχείον και το συνολικόν καθαρόν βάρος του εξαγομένου ελαιολάδου, επί του οποίου θα καταβάλλεται η κατά τα ανωτέρω ενίσχυσις. Εις τα ως άνω δικαιολογητικά Τελωνείου δέον όπως επίσης μνημονεύωνται απαραιτήτως και τα εξής:Η ημερομηνία εξαγωγής, η χώρα προορισμού του εξαγομένου ελαιολάδου και προκειμένου περί εφοδιασμού πλοίου το όνομα και η σημαία αυτού, ως και οι αριθμοί της σχετικής αδείας εξαγωγής της Τραπέζης της Ελλάδος και της σχετικής εκθέσεως αναλύσεως του οικείου Παραρτήματος του Γενικού Χημείου του Κράτους. β)Αντίγραφον, δεόντως κεκυρωμένον, της σχετικής αδείας εξαγωγής της Τραπέζης της Ελλάδος, προκειμένου περί κανονικών εξαγωγών του προϊόντος και ουχί περί εφοδιασμού πλοίων και γ)Υπεύθυνος Δήλωσις περί του εξαχθέντος ελαιολάδου, καταρτιζομένη επί του ειδικού εντύπου του προβλεπομένου υπό του υπ’ αριθ. 105/1969 Ν.Δ/τος και υπογραφομένη υπό του ενδιαφερομένου εξαγωγέως ή εφοδιαστού πλοίου, εν τη οποία θα αναφέρωνται ο αριθμός της σχετικής διασαφήσεως εξαγωγής ή της αιτήσεως εφοδιασμού πλοίου, η ημερομηνία φορτώσεως, το καθαρόν βάρος του εξαχθέντος προϊόντος, η χώρα προορισμού αυτού ή το όνομα και η σημαία του πλοίου εις ο τούτο διετέθη και τέλος η καταβλητέα επιδότησις. 3.Τα εν τη παρ. 2 δικαιολογητικά, μετά τον έλεγχον των υπό της Δ/σεως Εξαγωγικού Εμπορίου του υφ’ ημάς Υπουργείου κατά τα ανωτέρω, θα προωθούνται εις την 6ην Δ/σιν Οικον. Υπηρεσιών του αυτού Υπουργείου δια την έγκρισιν της δαπάνης και την εν συνεχεία διαβίβασιν τούτων εις την Υπηρεσίαν Εντελλομένων Εξόδων δια την έκδοσιν των οικείων χρηματικών ενταλμάτων πληρωμής της δικαιουμένης εκάστοτε ενισχύσεως. 4.Αι εκ της καταβολής της, κατά τα ανωτέρω, ενισχύσεως δαπάναι θα βαρύνουν τον Λογ/σμόν Κεφάλαια Διαχειρίσεως Καταναλωτικών Αγαθών έτους 1970. Η παρούσα, ισχύουσα από σήμερον, δημοσιευθήτω δια της Εφημερίδος της Κυβερνήσεως. (Αντί της σελ. 748,05) Σελ.748,05(α) Τεύχος 439-Σελ. 43 Ενίσχυση ελαιοπαραγωγής 16.Κ.β.15